CELEX: 32020R2014
Language: hu
Date: 2020-08-21 00:00:00
Title: A Bizottság (EU) 2020/2014 felhatalmazáson alapuló rendelete (2020. augusztus 21.) az Északi-tengeren a bizonyos fajok halászatában alkalmazandó visszadobási kötelezettség 2021–2023-as időszakban történő végrehajtásának részletes szabályairól

2020.12.10.   
               
               
                  HU
               
               
                  Az Európai Unió Hivatalos Lapja
               
               
                  L 415/10
               
            
         A BIZOTTSÁG (EU) 2020/2014 FELHATALMAZÁSON ALAPULÓ RENDELETE
         (2020. augusztus 21.)
         az Északi-tengeren a bizonyos fajok halászatában alkalmazandó visszadobási kötelezettség 2021–2023-as időszakban történő végrehajtásának részletes szabályairól
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Északi-tenger tengerfenéken élő állományaira és azok halászatára vonatkozó többéves terv létrehozásáról, a kirakodási kötelezettség Északi-tengeren történő végrehajtásának részletes meghatározásáról, valamint a 676/2007/EK és az 1342/2008/EK tanácsi rendelet hatályon kívül helyezéséről szóló, 2018. július 4-i (EU) 2018/973 európai parlamenti és tanácsi rendeletre (1) és különösen annak 11. cikkére,
         mivel:
         
                     (1)
                  
                  
                     Az 1380/2013/EU európai parlamenti és tanácsi rendelet (2) a fogási korlátok hatálya alá tartozó fajokra vonatkozó kirakodási kötelezettség bevezetésével törekszik minden uniós halászati tevékenységben fokozatosan felszámolni a visszadobás gyakorlatát.
                  
               
                     (2)
                  
                  
                     Az 1380/2013/EU rendelet 9. cikke olyan többéves tervek elfogadásáról rendelkezik, amelyek állományvédelmi intézkedéseket tartalmaznak bizonyos állományoknak egy adott földrajzi területen való halászatára vonatkozóan. Az ilyen többéves tervek meghatározzák a kirakodási kötelezettség végrehajtásának részleteit, és felhatalmazhatják a Bizottságot arra, hogy a tagállamok által kidolgozott közös ajánlások alapján e részleteket tovább pontosítsa.
                  
               
                     (3)
                  
                  
                     Az (EU) 2018/973 rendelet többéves tervet hoz létre az Északi-tenger tengerfenéken élő állományaira és azok halászatára vonatkozóan. Az említett rendelet 11. cikke felhatalmazza a Bizottságot arra, hogy felhatalmazáson alapuló jogi aktusokat fogadjon el a szóban forgó rendelet kiegészítésére annak érdekében, hogy az 1380/2013/EU rendelet 15. cikke (5) bekezdésének a)–e) pontjában előírtak szerint, a tagállamok által kidolgozott közös ajánlások alapján meghatározza a kirakodási kötelezettség részleteit az Északi-tengerben élő valamennyi olyan faj állományai tekintetében, amelyekre az 1380/2013/EU rendelet 15. cikkének (1) bekezdése értelmében kirakodási kötelezettség vonatkozik.
                  
               
                     (4)
                  
                  
                     Az (EU) 2018/973 rendeletben meghatározottak szerint az Északi-tenger a Nemzetközi Tengerkutatási Tanács (ICES) 2a és 3a körzetét, valamint az ICES 4 alterületet öleli fel.
                  
               
                     (5)
                  
                  
                     Az Északi-tengeren közvetlen állománygazdálkodási érdekkel bíró országok – Belgium, Dánia, Franciaország, Németország, Hollandia, Svédország és az Egyesült Királyság – által benyújtott közös ajánlás (3) nyomán az (EU) 2019/2238 felhatalmazáson alapuló bizottsági rendelet (4) meghatározza az Északi-tengeren a bizonyos fajok tengerfenéki halászatában alkalmazandó visszadobási kötelezettség 2020 és 2021 közötti végrehajtásának részletes szabályait.
                  
               
                     (6)
                  
                  
                     Belgium, Dánia, Franciaország, Németország, Hollandia és Svédország az Északi-tengerrel foglalkozó tanácsadó testülettel és a nyílt tengeri állományokkal foglalkozó tanácsadó testülettel folytatott konzultációt követően 2020. május 4-én közös ajánlást nyújtottak be a Bizottsághoz a tengerfenéken élő és nyílt vízi fajok Északi-tengeren történő halászatára vonatkozó visszadobási terv elkészítéséről a 2021–2023-asidőszakra. A tagállamok a közös ajánlás felülvizsgált változatát 2020. július 23 -án nyújtották be.
                  
               
                     (7)
                  
                  
                     Az érintett tudományos testületek szakvéleményeket bocsátottak ki, amelyeket a Halászati Tudományos, Műszaki és Gazdasági Bizottság (HTMGB) (5) áttekintett. Az érintett intézkedéseket a Bizottság 2020. július 28-án a 27 tagállam képviselőiből álló szakértői csoport elé terjesztette a megfigyelői státuszban az Európai Parlament részéről közreműködő képviselők részvételével tartott ülésen.
                  
               
                     (8)
                  
                  
                     Az 1380/2013/EU rendelet 18. cikke értelmében a Bizottság figyelembe vette mind a HTMGB értékelését, mind annak szükségességét, hogy a tagállamok biztosítsák a kirakodási kötelezettség teljeskörű végrehajtását. A legtöbb de minimis kivételre vonatkozó kérelmet a tagállamok regionális csoportja a nem szándékos fogások kezelése miatt jelentkező potenciális költségnövekedésre alapozza. A tagállamok erre vonatkozó információnyújtása javult. A HTMGB azonban megjegyzi, hogy az adatgyűjtés bizonyos esetekben továbbra is szükséges, és hogy a nem szándékos fogások mértékének a csökkentése érdekében a szelektivitás fejlesztésének kellene prioritást élveznie. Ezért ilyen esetekben a kivételeket eseti alapon, 1 vagy 2 évre fogják megadni. A tagállamoknak további adatokat kell szolgáltatniuk a jelenleg folyó tudományos vizsgálatok és tanulmányok eredményeiről.
                  
               
                     (9)
                  
                  
                     Az (EU) 2019/2238 felhatalmazáson alapuló rendelet – magas túlélési arányokat alátámasztó tudományos bizonyítékok alapján – az 1380/2013/EK rendelet 15. cikke (4) bekezdésének b) pontjában előírt, túlélési arányon alapuló mentességet biztosított az ICES 2a és 3a körzetben, valamint az ICES 4 alterületen csapdákkal fogott norvég homár tekintetében. A tagállamok a mentesség alkalmazásának folytatását kérték. A HTMGB értékelte a korábbi években a tagállamok által benyújtott bizonyítékokat, és arra a következtetésre jutott (6), hogy a mentesség indokolt. Tekintettel arra, hogy a körülmények nem változtak, ezt a mentességet továbbra is indokolt fenntartani.
                  
               
                     (10)
                  
                  
                     Az (EU) 2019/2238 felhatalmazáson alapuló rendelet túlélési arányon alapuló mentességet biztosított az ICES 4 alterületen, valamint az ICES 2a és 3a körzetben fenékvonóhálóval – többek között szelektáló eszközzel ellátott fenékvonóhálóval – fogott norvég homár tekintetében. tagállamok a mentesség alkalmazásának folytatását kérték, valamint új bizonyítékokat szolgáltattak. A HTMGB megvizsgálta a tagállamok által benyújtott bizonyítékokat, és arra a következtetésre jutott (7), hogy a HTMGB kérésének (8) megfelelően a tagállamok kiegészítő információkat nyújtottak be a norvég homár feszítőlapos vonóhálóval folytatott keleti partvidéki halászatára vonatkozóan. A korábbi években a HTMGB arra a megállapításra jutott, hogy az alátámasztó információ stabil és a szélesebb flotta összefüggésében alkalmazott hitelesítési módszer észszerű volt (9). Tekintettel arra, hogy a körülmények nem változtak, ezt a mentességet továbbra is indokolt fenntartani.
                  
               
                     (11)
                  
                  
                     Az (EU) 2019/2238 felhatalmazáson alapuló rendelet – magas túlélési arányokat alátámasztó tudományos bizonyítékok alapján – túlélési arányon alapuló mentességet biztosított az ICES 4c körzetben feszítőlapos vonóhálóval kifogott közönséges nyelvhal minimális állományvédelmi referenciaméretnél kisebb egyedei tekintetében. A tagállamok kérték a Nemzetközi Tengerkutatási Tanácstól a mentesség alkalmazásának folytatását. A HTMGB az elmúlt években értékelte a bizonyítékokat és megállapította (10), hogy nem kielégítőek. Tekintettel arra, hogy a körülmények nem változtak, ezt a mentességet továbbra is indokolt fenntartani.
                  
               
                     (12)
                  
                  
                     Az (EU) 2019/2238 felhatalmazáson alapuló rendelet – magas túlélési arányokat alátámasztó tudományos bizonyítékok alapján – túlélési arányon alapuló mentességet biztosított a csapdákkal és hálóvarsákkal járulékosan kifogott, fogási korlátok hatálya alá tartozó fajok tekintetében. A HTMGB a korábbi években értékelte a bizonyítékokat, és arra a következtetésre jutott (11), hogy a rendelkezésre álló adatok szerint a visszadobott halak mortalitása valószínűleg alacsony; ebben a halászatban azonban a jelenlegi fogások elhanyagolható mennyiségűek. A mentességet továbbra is alkalmazni kell, mivel a fogásmennyiségek nem jelentősek és a körülmények nem változtak.
                  
               
                     (13)
                  
                  
                     Az (EU) 2019/2238 felhatalmazáson alapuló rendelet túlélési arányon alapuló mentességet biztosított az ICES 3a körzetben és az ICES 4 alterületen kopoltyúhálókkal és tükörhálókkal halászott sima lepényhalak tekintetében. A tagállamok a mentesség alkalmazásának folytatását kérték. A HTMGB a korábbi években értékelte a bizonyítékokat, és arra a következtetésre jutott (12), hogy a magas túlélési arányra utaló információk észszerűek. Tekintve, hogy a körülmények nem változtak, a mentességet indokolt fenntartani ebben a rendeletben.
                  
               
                     (14)
                  
                  
                     Az (EU) 2019/2238 felhatalmazáson alapuló rendelet túlélési arányon alapuló mentességet biztosított az ICES 3a körzetben és az ICES 4 alterületen dán kerítőhálókkal halászott sima lepényhalak tekintetében. A tagállamok a mentesség alkalmazásának folytatását kérték. A HTMGB a korábbi években értékelte a bizonyítékokat, és arra a következtetésre jutott (13), hogy a túlélési arányokról szóló tanulmány adatai megbízhatóak. Tekintettel arra, hogy a körülmények nem változtak, ezt a mentességet továbbra is indokolt fenntartani.
                  
               
                     (15)
                  
                  
                     Az (EU) 2019/2238 felhatalmazáson alapuló rendelet túlélési arányon alapuló mentességet biztosított az ICES 3a körzetben és az ICES 4 alterületen legalább 120 mm szembőségű vonóhálóval folytatott, lepényhal-alakúakra és hengeres testű halakra irányuló halászatban célzottan vagy járulékosan kifogott sima lepényhalak tekintetében. A tagállamok a mentesség alkalmazásának folytatását kérték. A közös ajánlás ezenkívül egy új, túlélési arányon alapuló mentesség alkalmazását is kérte az ICES 3a körzetben és az ICES 4 alterületen 100–119 mm szembőségű vonóhálóval kifogott sima lepényhalak tekintetében. A tagállamok további tudományos bizonyítékokkal szolgáltak a szóban forgó halászati tevékenység keretében visszadobott sima lepényhalak magas túlélési arányának alátámasztására. A HTMGB megjegyezte, hogy az alátámasztó tanulmányokat 90 mm szembőségű hálóval végezték; ezért valószínűtlen, hogy a túlélési arányok legalább 100 mm szembőségű háló használata esetén alacsonyabbak. Mivel a sima lepényhal túlélését befolyásoló fő tényező az évszak és a levegőnek való kitettség, és a túlélési arányok 60 perc levegőnek való kitettség után alacsonyabbak lehetnek, a mentességeket indokolt belefoglalni ebbe a rendeletbe, valamint célszerű előírni a nem szándékosan kifogott sima lepényhalak azonnali visszaengedését.
                  
               
                     (16)
                  
                  
                     Az (EU) 2019/2238 felhatalmazáson alapuló rendelet túlélési arányon alapuló mentességeket biztosított az alábbiak tekintetében:
                     
                                 —
                              
                              
                                 az ICES 3a körzet uniós vizein a lepényhal-alakúakra vagy a hengeres testű halakra irányuló halászatban legalább 90–99 mm szembőségű, Seltra-hálópanellel felszerelt fenékvonóhálóval kifogott sima lepényhalak,
                              
                           
                                 —
                              
                              
                                 az ICES 4 alterület uniós vizein a lepényhal-alakúakra vagy a hengeres testű halakra irányuló halászatban legalább 80–99 mm szembőségű fenékvonóhálóval kifogott sima lepényhalak.
                              
                           
               
                     (17)
                  
                  
                     A tagállamok a mentesség alkalmazásának folytatását kérték, valamint a jelenleg végzett tanulmányokból származó új tudományos bizonyítékokat nyújtottak be. A HTMGB megjegyezte (14), hogy még mindig pontosításra szorul az a meghatározás, amely alapján megkülönböztethető egymástól egyfelől a lepényhal-alakúak és a hengeres testű halak halászata, másfelől pedig a norvég homár halászata. A Bizottság megjegyezte, hogy a közös ajánlásban a tagállamok vállalták, hogy e téren további munkát végeznek. Következésképpen ezt a mentességet indokolt fenntartani.
                  
               
                     (18)
                  
                  
                     Az (EU) 2019/2238 felhatalmazáson alapuló rendelet túlélési arányon alapuló mentességet biztosított az ICES 2a körzetben és az ICES 4 alterületen 80–119 mm szembőségű merevítőrudas vonóhálókkal (BT2) kifogott sima lepényhal minimális állományvédelmi referenciaméretnél kisebb egyedei tekintetében az alábbiak szerint:
                     
                                 —
                              
                              
                                 a kőterelő kötéllel vagy bentoszkiengedő panellel felszerelt halászeszközökkel vagy 221 kW-nál nagyobb motorteljesítményű hajók által kifogott sima lepényhalak tekintetében,
                              
                           
                                 —
                              
                              
                                 a teljeskörűen dokumentált halászatra vonatkozó ütemtervet végrehajtó tagállami hajók által kifogott sima lepényhalak tekintetében,
                              
                           
                                 —
                              
                              
                                 a merevítőrudas vonóhálóval (BT2) vagy legfeljebb 221 kW motorteljesítményű vagy legfeljebb 24 m teljes hosszúságú, 12 tengeri mérföldön belüli halászat céljára épített és halászeszközt átlagosan legfeljebb 90 perces időtartamon át vontató hajók által kifogott lepényhal-alakúak tekintetében.
                              
                           
               
                     (19)
                  
                  
                     A tagállamok a mentesség alkalmazásának folytatását kérték, valamint új bizonyítékokat nyújtottak be. A HTMGB jelezte (15), hogy lényeges kutatási projektek vannak folyamatban, amelyek hasznos információkkal szolgálhatnak a mentességgel kapcsolatban. Ezért a mentességet indokolt fenntartani. A tagállamoknak minél előbb, de legkésőbb minden év május 1-jéig releváns adatokat kell benyújtaniuk a folyamatban lévő projektekről. A Bizottság azt is jelzi, hogy a tagállamok a közös ajánlásban vállalták, hogy következő éves jelentéssel 2021. május 1-jéig benyújtják az ütemterv teljesítésére vonatkozó ütemezést.
                  
               
                     (20)
                  
                  
                     Az (EU) 2019/2238 felhatalmazáson alapuló rendelet túlélési arányon alapuló mentességet biztosított az ICES 4 alterületen 80 mm-nél nagyobb zsákvégű TBB halászeszközökkel kifogott nagy rombuszhal vonatkozásában. A tagállamok a mentesség alkalmazásának folytatását kérték, valamint új tudományos információkat nyújtottak be. A HTMGB jelezte (16), hogy nem egyértelmű, hogy a túlélésre vonatkozóan benyújtott becslések vonatkoznak-e erre a kérelemre. A Bizottság megjegyzi, hogy a tagállamok a közös ajánlásban vállalták, hogy további kutatásokat folytatnak a nagy rombuszhalak túlélésnek a megfigyelésére, és részletesebb információkat szolgáltatnak a túlélési arányról egy új tudományos projektben, amely 2021 végéig tart. Ezért e mentességet 2022. december 31-ig indokolt fenntartani. A tagállamoknak minden év május 1-jéig éves jelentést kell benyújtaniuk a folyamatban lévő munka állásáról.
                  
               
                     (21)
                  
                  
                     Az (EU) 2019/2238 felhatalmazáson alapuló rendelet túlélési arányon alapuló mentességet biztosított az ICES 2a és 3a körzetben és ICES 4 alterületen bármilyen halászeszközzel kifogott rájaalakúak vonatkozásában. A tagállamok a mentesség alkalmazásának folytatását kérték, valamint új tudományos információkat nyújtottak be. A HTMGB arra a megállapításra jutott (17), hogy az ütemterv célkitűzéseinek a teljesítése érdekében jelentős erőfeszítések történtek az adathiány kiküszöbölésére. Következésképpen ezt a mentességet indokolt fenntartani. Ugyanakkor azonban javítani kell az adatgyűjtés színvonalát. A közvetlen állománygazdálkodási érdekkel bíró tagállamoknak minden év május 1-jéig kiegészítő tudományos információt kell nyújtaniuk mindenekelőtt a kakukkrájáról, amelynek a túlélési aránya alacsonyabbnak bizonyult. A Bizottság megjegyzi, hogy a HTMGB kérésének megfelelően a tagállamok a közös ajánlásban vállalták, hogy jelentést készítenek az elfogadott ütemtervről, többek között a kakukkrája vonatkozásában is.
                  
               
                     (22)
                  
                  
                     Az 1395/2014/EU felhatalmazáson alapuló bizottsági rendelet (18) a HTMGB pozitív értékelése alapján (19) bizonyos feltételekkel túlélési arányon alapuló mentességet biztosított az erszényes kerítőhálóval kifogott makrélára és heringre vonatkozóan. A tanulmány eredményei szerint a túlélési arányok a csoportosulási időtől és a hálón belüli halsűrűségtől függenek, amelyek a szóban forgó halászati tevékenységek esetében jellemzően mérsékeltek. A tagállamok a mentesség alkalmazásának folytatását kérték. Tekintettel arra, hogy a körülmények nem változtak, a mentességet továbbra is indokolt fenntartani. A közvetlen állománygazdálkodási érdekkel bíró tagállamoknak legkésőbb 2022. május 1-jéig naprakész halászati adatokat kell benyújtaniuk.
                  
               
                     (23)
                  
                  
                     Az (EU) 2019/2238 felhatalmazáson alapuló rendelet de minimis kivételeket biztosított az alábbiak tekintetében:
                     
                                 —
                              
                              
                                 az ICES 2a és 3a körzetben, valamint az ICES 4 alterületen tükörhálóval és kopoltyúhálóval kifogott közönséges nyelvhalak,
                              
                           
                                 —
                              
                              
                                 az ICES 4 alterületen bizonyos, flamand hálópanellel ellátott merevítőrudas vonóhálókkal kifogott közönséges nyelvhalak,
                              
                           
                                 —
                              
                              
                                 az ICES 3a körzetben fenékvonóhálóval kifogott közönséges nyelvhalak, foltos tőkehalak, vékonybajszú tőkehalak, közönséges tőkehalak, fekete tőkehalak és szürke tőkehalak együttes fogásai,
                              
                           
                                 —
                              
                              
                                 az ICES 3a körzetben a közönséges nyelvhalak, a foltos tőkehalak, a vékonybajszú tőkehalak, a közönséges tőkehalak, a fekete tőkehalak, a sima lepényhalak, a heringek, a norvég tőkehalak, az aranylazacok és a kék puhatőkehalak bizonyos fenékvonóhálókkal ejtett együttes fogásai,
                              
                           
                                 —
                              
                              
                                 az ICES 3a körzetben bizonyos fenékvonóhálókkal fogott vékonybajszú tőkehalak,
                              
                           
                                 —
                              
                              
                                 az ICES 4 alterületen bizonyos fenékvonóhálókkal kifogott sima lepényhalak,
                              
                           
                                 —
                              
                              
                                 az ICES 4b és 4c körzetben bizonyos merevítőrudas vonóhálókkal kifogott, fogási korlátok hatálya alá tartozó összes faj,
                              
                           
                                 —
                              
                              
                                 az ICES 4 alterületen bizonyos fenékvonóhálókkal kifogott menyhalak.
                              
                           
               
                     (24)
                  
                  
                     A tagállamok a mentesség alkalmazásának folytatását kérték. A HTMGB a korábbi években megvizsgálta e bizonyítékot, és arra a következtetésre jutott (20) (21) (22), hogy a tagállamok által benyújtott dokumentumok olyan megindokolt érveket tartalmaztak, amelyek igazolják, hogy a szelektivitás további javítása nehézségekbe ütközik, vagy a nem szándékos fogások kezelése aránytalan költségekkel járna. A körülmények változatlanságára tekintettel helyénvaló a de minimis kivételek alkalmazását az 1380/2013/EU rendelet 15. cikke (5) bekezdésének c) pontja szerinti új közös ajánlásban javasolt százalékos szintek és módosítások tiszteletben tartásával folytatni.
                  
               
                     (25)
                  
                  
                     Az (EU) 2019/2238 felhatalmazáson alapuló rendelet de minimis kivételt biztosított a vékonybajszú tőkehal és a közönséges tőkehal fenékvonóhálóval végzett halászatára az ICES 4c körzetben. A tagállamok a kivétel alkalmazásának folytatását kérték. A HTMGB a korábbi években áttekintette (23) ezt a kivételt, amelyet azzal az indokkal engedélyeztek, hogy a szelektivitás nehezen fokozható. A közönséges tőkehal jelenlegi állapotára (24) tekintettel azonban a HTMGB a 20-04 számú jelentésében jelezte, hogy a tagállamoknak intézkedéseket kell hozniuk a nem szándékos fogások csökkentésére. Ezért a kivételt egy évre indokolt megadni, és az e faj halászatában érintett tagállamoknak a fogások összetételéről legkésőbb 2021. május 1-jéig további információkat kell a HTMGB elé terjeszteniük értékelésre.
                  
               
                     (26)
                  
                  
                     Az (EU) 2019/2238 felhatalmazáson alapuló rendelet de minimis kivételt biztosított az ICES 4a és 4b alterületen fenékvonóhálóval vagy kerítőhálóval kifogott, a minimális állományvédelmi referenciaméretnél kisebb vékonybajszú tőkehalra és közönséges tőkehalra vonatkozóan. A tagállamok a kivétel alkalmazásának folytatását kérték, valamint új bizonyítékokat szolgáltattak. A HTMGB áttekintette a tagállamok által benyújtott bizonyítékokat, majd jelezte, hogy egy új készül, de továbbra is javítani kell a beterjesztett bizonyítékok színvonalát. Tekintettel a közönséges tőkehal (25) állományának jelenlegi állapotára, a HTMGB a 20-04 számú jelentésében jelezte, hogy a tagállamoknak intézkedéseket kell hozniuk a nem szándékos fogások csökkentésére. A kivételt ezért két évre indokolt megadni, kizárólag a vékonybajszú tőkehal kisebb százalékos arányára vonatkozóan.
                  
               
                     (27)
                  
                  
                     Az (EU) 2019/2238 felhatalmazáson alapuló rendelet de minimis kivételt biztosított a 80–119 mm szembőségű merevítőrudas vonóhálót használó hajók által az ICES 4 alterületen kifogott, a minimális állományvédelmi referenciaméretnél kisebb vékonybajszú tőkehalra és közönséges tőkehalra vonatkozóan. A tagállamok a kivétel alkalmazásának folytatását kérték, valamint új bizonyítékokat szolgáltattak. A HTMGB jelezte (26), hogy a költségek növekedése bizonyított. A tagállamok rámutattak a halászatlefojtás potenciális veszélyére ebben a halászatban, valamint a szelektivitásfokozó intézkedések bevezetéséről szóló, folyamatban lévő tanulmányokra, amelyek várhatóan hasznos információkkal szolgálnak majd erről a kivételről. A HTMGB azonban megjegyezte, hogy a nyújtott információk korlátozottak, és csak a holland flottára vonatkoznak. A kivételt ezért egy évre indokolt megadni. A tagállamoknak 2021. május 1-jéig további bizonyítékot kell szolgáltatniuk az aránytalan költségekről és a szelektivitás javításáról.
                  
               
                     (28)
                  
                  
                     Az 1395/2014/EU felhatalmazáson alapuló rendelet de minimis kivételt biztosított a 25 méter teljes hosszúságú, vízközi vonóhálót használó vonóhálós hajók által az ICES 4b és 4c alterületen, az ész. sz. 54°-tól délre fogott makréla, fattyúmakrélák, hering és vékonybajszú tőkehal tekintetében. A tagállamok a kivétel alkalmazásának folytatását kérték, valamint új bizonyítékokat szolgáltattak. A HTMGB következtetése (27) szerint észszerűen feltételezhető, hogy nehéz volna tovább javítani a szelektivitást, valamint hogy az érintett halászati tevékenységek jellege miatt magas lenne a fogások szelektálásának költsége. Mindazonáltal a HTMGB megjegyezte, hogy kevés új információ érkezik be, és hogy a tagállamoknak további kvantitatív bizonyítékokkal kell alátámasztaniuk a de minimis kivételt. A kivételt ezért két évre indokolt megadni. A tagállamoknak legkésőbb 2022. május 1-jéig további információkat kell a HTMGB elé terjeszteniük értékelésre.
                  
               
                     (29)
                  
                  
                     Az (EU) 2019/2238 felhatalmazáson alapuló rendelet de minimis kivételt biztosított az ICES 3a körzetben és az ICES 4 alterületen vonóhálóval folytatott tengerfenéki halászat keretében kifogott spratt, homoki angolna, norvég tőkehal és kék puhatőkehal kombinált mennyiségére vonatkozóan. A tagállamok a kivétel alkalmazásának folytatását kérték, valamint új bizonyítékokat szolgáltattak. A HTMGB következtetése (28) szerint észszerűen feltételezhető, hogy nehéz volna tovább javítani a szelektivitást, valamint hogy az érintett halászati tevékenységek jellege miatt magas lenne a fogások szelektálásának költsége. Mindazonáltal a HTMGB megjegyezte, hogy további mennyiségi adatok szükségesek a kivétel alátámasztására. A kivételt ezért két évre indokolt megadni. A tagállamoknak 2022. május 1-jéig naprakész tudományos adatokat és megfelelő alátámasztó információkat kell szolgáltatniuk.
                  
               
                     (30)
                  
                  
                     Az (EU) 2019/2238 felhatalmazáson alapuló rendelet de minimis kivételt biztosított az ICES 4 alterületen horogsorral kifogott északi menyhal tekintetében. A tagállamok a kivétel alkalmazásának folytatását kérték, valamint új bizonyítékokat szolgáltattak. A HTMGB áttekintette a tagállamok által benyújtott információkat, és megállapította (29), hogy bár a beterjesztett információ korlátozott, a szelektivitás javításának nehézségeire vonatkozó érvek hitelesek. A kivételt ezért két évre indokolt megadni. A tagállamoknak 2022. május 1-jéig kiegészítő információt kell nyújtaniuk e kivétel alátámasztására.
                  
               
                     (31)
                  
                  
                     Az (EU) 2019/2238 felhatalmazáson alapuló rendelet de minimis kivételt biztosított az ICES 4 alterületen a 80–99 mm szembőségű fenékvonóhálóval kifogott makréla és fattyúmakrélák tekintetében. A tagállamok a kivétel alkalmazásának folytatását kérték, valamint új bizonyítékokat szolgáltattak. A HTMGB megvizsgálta a tagállamok által benyújtott bizonyítékokat, és arra a következtetésre jutott (30), hogy a nem szándékos fogások kezelése és tárolása miatt bizonyíthatóan növekedtek a költségek, de a bizonyos területekre és flottákra vonatkozóan a beterjesztett információk korlátozottak. A kivételt ezért két évre indokolt megadni, és azokra a területekre és flottákra kell alkalmazni. A tagállamoknak 2022. május 1-jéig kiegészítő információt kell nyújtaniuk e kivétel alátámasztására.
                  
               
                     (32)
                  
                  
                     A közös ajánlás de minimis kivételt biztosított a kék puhatőkehal vonóhálós hajóval végzett ipari célú, nyílt vízi halászata tekintetében. A HTMGB elemezte a tagállamok által benyújtott bizonyítékokat, és megállapította (31), hogy a szelektivitás megvalósításának nehézségeire és a nem kívánt fogások kezelésének aránytalan költségeire vonatkozó érveket alátámasztó információ korlátozott. Mindazonáltal a HTMGB megjegyezte, hogy nehéz lenne a szelektivitást tovább javítani, tekintettel az ipari vonóhálós hajók műszaki és egészségügyi sajátosságaira. A kivételt két évre indokolt megadni azért, hogy a szabályozás összhangba kerüljön a más tengermedencék vonatkozásában elfogadott szabályozással, valamint hogy a tagállamoknak elegendő idejük legyen a HTMGB által feltárt adateltérések tisztázására. A tagállamoknak 2022. május 1-jéig kiegészítő információt kell nyújtaniuk.
                  
               
                     (33)
                  
                  
                     A teljes kifogható mennyiségek meghatározásához használt, a visszadobott halak arányára vonatkozó becslések megbízhatósága érdekében olyan esetekben, amikor a de minimis kivétel adathiány miatt extrapolált adatokon és részleges flottainformációkon alapul, a tagállamoknak pontos és ellenőrizhető, az említett kivétel által érintett teljes flottára vonatkozó adatok benyújtásáról kell gondoskodniuk.
                  
               
                     (34)
                  
                  
                     Az új közös ajánlásban javasolt intézkedések összhangban vannak az 1380/2013/EU rendelet 15. cikkének (4) bekezdésével, 15. cikke (5) bekezdésének c) pontjával és 18. cikkének (3) bekezdésével, valamint az (EU) 2018/973 rendelettel és különösen annak 11. cikkével, így belefoglalhatók e rendeletbe.
                  
               
                     (35)
                  
                  
                     Az (EU) 2018/973 rendelet 16. cikkének (2) bekezdése értelmében a Bizottság a 2018. augusztus 5-ével kezdődő ötéves időtartamra felhatalmazást kapott a kirakodási kötelezettségre vonatkozó, felhatalmazáson alapuló jogi aktusok elfogadására. Ezért helyénvaló felülvizsgálni a kirakodási kötelezettség alóli, túlélési arányon alapuló mentességek és de minimis kivételek hatását.
                  
               
                     (36)
                  
                  
                     Az (EU) 2019/2238 felhatalmazáson alapuló rendeletet hatályon kívül kell helyezni és egy új rendelettel kell felváltani. Mindazonáltal az (EU) 2019/2238 felhatalmazáson alapuló rendelet 11. és 12. cikke a technikai intézkedéseket vezet be a halászeszközök szelektivitásának fokozása és a nem szándékos fogások Skagerrakban való visszaszorítása, valamint a SepNep-hálók használatának lehetővé tétele érdekében. Ezek az intézkedések 2021 végéig maradnak hatályosak, az (EU) 2019/2238 felhatalmazáson alapuló rendelet eredeti rendelkezései alapján, vagy amíg az (EU) 2019/1241 európai parlamenti és tanácsi rendelet (32) alapján elfogadandó újabb felhatalmazáson alapuló jogi aktus rendelkezik ezekről a technikai intézkedésekről.
                  
               
                     (37)
                  
                  
                     mivel az e rendeletben előírt intézkedések közvetlenül érintik az uniós hajók halászati idényének tervezését és a kapcsolódó gazdasági tevékenységeket, e rendeletnek a kihirdetése után azonnal hatályba kell lépnie. A rendeletet 2021. január 1-jétől indokolt alkalmazni,
                  
               ELFOGADTA EZT A RENDELETET:
         
            1. cikk
            A kirakodási kötelezettség végrehajtása
            Az 1380/2013/EU rendelet 15. cikkének (1) bekezdésében előírt kirakodási kötelezettség a 2021–2023-as időszakban e rendelettel összhangban alkalmazandó az Északi-tenger (ICES 2a, 3a körzet és ICES 4 alterület) uniós vizein a fogási korlátok hatálya alá tartozó fajok tengerfenéki és nyílt vízi halászatában.
         
         
            2. cikk
            Fogalommeghatározások
            E rendelet alkalmazásában:
            
                        1.
                     
                     
                        „hálórácsos szelektáló eszköz (Netgrid)”: kettős osztatú vonóhálóhoz illeszkedő négyes osztatú háló, melyben legalább 200 mm szembőségű, rombusz alakú szemekből álló döntött hálórács található, amely a vonóháló tetején lévő menekülőnyíláshoz vezet;
                     
                  
                        2.
                     
                     
                        „Flamand hálópanel”: a merevítőrudas vonóháló azon utolsó kúpos szakasza, amelynek:
                        
                                    —
                                 
                                 
                                    hátulsó fele közvetlenül csatlakozik a zsákvéghez,
                                 
                              
                                    —
                                 
                                 
                                    a felső és az alsó hálószakasza legalább 120 mm szembőségű (csomók közötti távolság) hálóanyagból készül,
                                 
                              
                                    —
                                 
                                 
                                    kifeszített hossza legalább 3 m;
                                 
                              
                  
                        3.
                     
                     
                        „bentoszkiengedő panel”: nagyobb szembőségű vagy négyzetes szemű léhésből készült hálómező, amelyet vonóhálók – többnyire merevítőrudas vonóhálók – alsó hálómezőjébe illesztenek abból a célból, hogy bárminemű bentikus anyag és tengerfenéki törmelék még azelőtt eltávolítható legyen a hálóból, mielőtt a zsákvégbe jutna;
                     
                  
                        4.
                     
                     
                        „SepNep”: olyan feszítőlapos vonóháló, amely:
                        
                                    —
                                 
                                 
                                    a 80–99 +≥ 100 mm szembőségtartományon belüli hálóból készül,
                                 
                              
                                    —
                                 
                                 
                                    több, legalább 80–120 mm szembőségű zsákvéggel rendelkezik, amelyek egyetlen hosszabbító elemhez vannak erősítve; a vonóháló legfelső zsákvége legalább 120 mm szembőségű, és egy legfeljebb 105 mm szembőségű elválasztó hálómezővel van felszerelve, valamint
                                 
                              
                                    —
                                 
                                 
                                    opcionálisan egy legalább 17 mm rácsrúdtávolságú szelektáló ráccsal is ellátható, feltéve, hogy annak kialakítása lehetővé teszi a norvég homár kis méretű egyedeinek menekülését.
                                 
                              
                  
         
            3. cikk
            A norvég homárra vonatkozó, túlélési arányon alapuló mentesség
            
               (1)   Az 1380/2013/EU rendelet 15. cikke (4) bekezdésének b) pontjában előírt, túlélési arányon alapuló mentesség alkalmazandó az Északi-tenger (az ICES 2a és 3a körzet, valamint az ICES 4 alterület) uniós vizein a norvég homár (Nephrops norvegicus) következő fogásaira:
               
                           a)
                        
                        
                           csapdával ejtett fogások (FPO (33));
                        
                     
                           b)
                        
                        
                           az alábbiakkal felszerelt fenékvonóhálókkal (OTB, OTT, TBN) ejtett fogások:
                           
                                       i.
                                    
                                    
                                       80 mm-es vagy nagyobb zsákvég; vagy
                                    
                                 
                                       ii.
                                    
                                    
                                       legalább 70 mm szembőségű és legfeljebb 35 mm rácsrúdtávolságú fajszelektáló ráccsal ellátott zsákvég.
                                    
                                 
                     
            
               (2)   Az (1) bekezdésben említett körülmények között kifogott norvég homárok visszadobásakor az egyedeket haladéktalanul és egészben vissza kell engedni a fogás helye szerinti területen.
            
         
         
            4. cikk
            A közönséges nyelvhalra vonatkozó, túlélési arányon alapuló mentesség
            
               (1)   Az 1380/2013/EU rendelet 15. cikke (4) bekezdésének b) pontja szerinti, túlélési arányon alapuló mentesség alkalmazandó a közönséges nyelvhalnak (Solea solea) az ICES 4c körzet uniós vizein, a parttól számított hat tengeri mérföldön belül, de az azonosított halbölcsőhelyeken kívül, 80–99 mm szembőségű feszítőlapos vonóhálóval (OTB) kifogott, a minimális állományvédelmi referenciaméretnél kisebb egyedeire.
            
            
               (2)   Az (1) bekezdésben említett mentesség csak a legfeljebb 10 méter teljes hosszúságú és legfeljebb 221 kW motorteljesítményű hajók esetében alkalmazandó, amelyek legfeljebb 30 méter mélységű vizekben legfeljebb kilencven perces időtartamig vontatnak halászeszközt.
            
            
               (3)   Az (1) bekezdésben említett körülmények között kifogott közönséges nyelvhalak visszadobásakor az egyedeket haladéktalanul vissza kell engedni.
            
         
         
            5. cikk
            A fogási korlátok hatálya alá tartozó fajok csapdákkal és hálóvarsákkal járulékosan kifogott egyedeire vonatkozó, túlélési arányon alapuló mentesség
            
               (1)   Az 1380/2013/EU rendelet 15. cikke (4) bekezdésének b) pontja szerinti, túlélési arányon alapuló mentesség alkalmazandó az uniós vizeken az ICES 3a körzetben és az ICES 4 alterületen csapdákkal és hálóvarsákkal (FPO, FYK) halászott rájaalakúak fogásaira.
            
            
               (2)   Az (1) bekezdésben említett körülmények között kifogott halak visszadobásakor az egyedeket a vízfelszín alatt haladéktalanul vissza kell engedni.
            
         
         
            6. cikk
            A célzottan vagy járulékosan kifogott sima lepényhalakra vonatkozó, túlélési arányon alapuló mentesség
            
               (1)   Az 1380/2013/EU rendelet 15. cikke (4) bekezdésének b) pontja szerinti, túlélési arányon alapuló mentesség alkalmazandó az ICES 3a körzet és az ICES 4 alterület uniós vizein a következő fogásokra:
               
                           a)
                        
                        
                           a hálókkal (GNS, GTR, GTN, GEN) kifogott sima lepényhal (Pleuronectes platessa);
                        
                     
                           b)
                        
                        
                           dán kerítőhálókkal kifogott sima lepényhal;
                        
                     
                           c)
                        
                        
                           az alábbi fenékvonóhálókkal (OTB, PTB) kifogott sima lepényhal;
                           
                                       i.
                                    
                                    
                                       az ICES 3a körzet és 4 alterület uniós vizein a lepényhal-alakúakra vagy a hengeres testű halakra irányuló halászat során használt, legalább 120 mm szembőségű háló;
                                    
                                 
                                       ii.
                                    
                                    
                                       90–119 mm szembőségű Seltra-hálópanellel, 140 mm szembőségű (négyzetes), 270 mm szembőségű (rombusz alakú) vagy 300 mm szembőségű (négyzetes) hálószemekből álló felső hálópanellel ellátott háló, amelyet lepényhal-alakúak és hengeres testű halak fogására használnak az ICES 3a körzet uniós vizein;
                                    
                                 
                                       iii.
                                    
                                    
                                       az ICES 4 alterület uniós vizein a lepényhal-alakúakra vagy a hengeres testű halakra irányuló halászat során használt, 80–119 mm szembőségű háló.
                                    
                                 
                     
            
               (2)   Az (1) bekezdésben említett körülmények között kifogott sima lepényhalakat haladéktalanul vissza kell engedni.
            
         
         
            7. cikk
            A minimális állományvédelmi referenciaméretnél kisebb sima lepényhalakra vonatkozó, túlélési arányon alapuló mentesség
            
               (1)   Az 1380/2013/EU rendelet 15. cikke (4) bekezdésének b) pontja szerinti, túlélési arányon alapuló mentesség alkalmazandó az ICES 2a körzet és az ICES 4 alterület uniós vizein a sima lepényhal 80–119 mm szembőségű merevítőrudas vonóhálókkal (BT2) kifogott, minimális állományvédelmi referenciaméretnél kisebb egyedeire, amennyiben a fogás:
               
                           a)
                        
                        
                           kőterelő kötéllel vagy bentoszkiengedő panellel felszerelt halászeszközzel vagy 221 kW-nál nagyobb motorteljesítményű hajók által történt; vagy
                        
                     
                           b)
                        
                        
                           olyan tagállamok hajói által történt, amelyek a teljeskörűen dokumentált halászatra vonatkozó ütemtervet hajtanak végre.
                        
                     
            
               (2)   Az (1) bekezdésben említett mentesség a merevítőrudas vonóhálóval (BT2), legfeljebb 221 kW motorteljesítményű vagy legfeljebb 24 m teljes hosszúságú, 12 tengeri mérföldön belüli halászat céljára épített és halászeszközt átlagosan legfeljebb 90 perces időtartamon át vontató hajók által kifogott lepényhal-alakúak tekintetében is alkalmazandó.
            
            
               (3)   A közvetlen állománygazdálkodási érdekkel bíró tagállamok minden évben a lehető leghamarabb, de legkésőbb május 1-jéig további tudományos információkat nyújtanak be az (1) és (2) bekezdésben meghatározott mentesség alkalmazásának alátámasztására. A Halászati Tudományos, Műszaki és Gazdasági Bizottság (HTMGB) minden év július 31-ig értékeli a benyújtott tudományos információkat.
            
            
               (4)   Az (1) és (2) bekezdésben említett körülmények között kifogott sima lepényhalak visszadobásakor az egyedeket haladéktalanul vissza kell engedni.
            
         
         
            8. cikk
            A nagy rombuszhalra vonatkozó, túlélési arányon alapuló mentesség
            
               (1)   Az 1380/2013/EU rendelet 15. cikke (4) bekezdésének b) pontja szerinti, túlélési arányon alapuló mentesség alkalmazandó az ICES 4 alterület uniós vizein legalább 80 mm szembőségű zsákvéggel ellátott merevítőrudas vonóhálókkal (TBB) kifogott nagy rombuszhalakra (Scophthalmus maximus).
            
            
               (2)   Az (1) bekezdésben említett mentesség ideiglenesen, 2022. december 31-ig alkalmazandó. A közvetlen állománygazdálkodási érdekkel bíró tagállamok minden évben a lehető leghamarabb, de legkésőbb május 1-jéig további tudományos információkat nyújtanak be az (1) bekezdésben meghatározott mentesség alkalmazásának alátámasztására. A HTMGB minden év július 31-ig értékeli a benyújtott tudományos információkat.
            
            
               (3)   Az (1) bekezdésben említett körülmények között kifogott nagy rombuszhalak visszadobásakor az egyedeket haladéktalanul vissza kell engedni.
            
         
         
            9. cikk
            A rájaalakúakra vonatkozó, túlélési arányon alapuló mentesség
            
               (1)   Az 1380/2013/EU rendelet 15. cikke (4) bekezdésének b) pontja szerinti, túlélési arányon alapuló mentesség alkalmazandó az északi-tengeri uniós vizeken (ICES 2a és 3a körzet és az ICES 4 alterület) a rájaalakúak fogásaira.
            
            
               (2)   A közvetlen állománygazdálkodási érdekkel bíró tagállamok minden évben a lehető leghamarabb, de legkésőbb május 1-jéig további tudományos információkat nyújtanak be elsősorban a kakukkrájára vonatkozóan az (1) bekezdésben meghatározott mentesség alkalmazásának alátámasztására. A HTMGB minden év július 31-ig értékeli a benyújtott tudományos információkat.
            
            
               (3)   Az (1) bekezdésben említett körülmények között kifogott rájaalakúak visszadobásakor az egyedeket haladéktalanul vissza kell engedni.
            
         
         
            10. cikk
            A makréla és a hering erszényes kerítőhálós halászatára vonatkozó, túlélési arányon alapuló mentesség
            
               (1)   Az 1380/2013/EU rendelet 15. cikke (4) bekezdésének b) pontja szerinti, túlélési arányon alapuló mentesség alkalmazandó az Északi-tenger (az ICES 2a és 3a körzet, valamint az ICES 4 alterület) uniós vizein erszényes kerítőhálóval ejtett makréla- és heringfogásokra, ha az alábbi feltételek mindegyike teljesül:
               
                           a)
                        
                        
                           a kifogott halakat az erszényes kerítőháló egy adott (az alábbi (2) és (3) bekezdésben meghatározott) százalékos mértékig történő bezárása előtt („kinyerési pont”) visszaengedik a tengerbe;
                        
                     
                           b)
                        
                        
                           az erszényes kerítőháló jól látható bójával van ellátva, amely egyértelműen jelzi a kinyerési pont határát;
                        
                     
                           c)
                        
                        
                           a hajó és az erszényes kerítőhálós eszköz elektronikus rögzítő- és nyilvántartó rendszerrel van felszerelve, amely dokumentálja, hogy az egyes halászati műveletek során mikor, hol és milyen mértékben használták az erszényes kerítőhálót.
                        
                     
            
               (2)   A kinyerési pontnak a makrélahalászatban az erszényes kerítőháló záródásának 80 %-ánál, a heringhalászatban pedig annak 90 %-ánál kell lennie.
            
            
               (3)   Ha a körbekerített halrajban elegyedik a két faj, a kinyerési pontnak az erszényes kerítőháló záródásának 80 %-ánál kell lennie.
            
            
               (4)   A kinyerési pont után tilos visszaengedni a kifogott makréla- és heringegyedeket.
            
            
               (5)   Visszaengedés előtt a körbekerített halrajból mintát kell venni a faji összetétel, a méretbeli összetétel és a mennyiség megbecslése céljából.
            
            
               (6)   A közvetlen állománygazdálkodási érdekkel bíró tagállamok a lehető leghamarabb, de legkésőbb 2022. május 1-jéig bizonyítékokat nyújtanak be a kivétel fenntartásának igazolására.
            
         
         
            11. cikk
            A nyílt vízi és tengerfenéki halászatra vonatkozó de minimis kivételek
            Az 1380/2013/EU rendelet 15. cikkének (1) bekezdésétől eltérve a következő mennyiségek dobhatók vissza az említett rendelet 15. cikke (4) bekezdésének c) pontja alapján:
            
                        1.
                     
                     
                        a tükörhálót és kopoltyúhálót (GN, GNS, GND, GNC, GTN, GTR, GEN, GNF) használó hajók által az északi-tengeri uniós vizeken (ICES 2a és 3a körzet és az ICES 4 alterület) folytatott, közönséges nyelvhalra irányuló halászatban:
                        a közönséges nyelvhal minimális állományvédelmi referenciaméret alatti és feletti egyedeiből e faj teljes éves fogásának legfeljebb 3 %-a;
                     
                  
                        2.
                     
                     
                        a flamand hálópanellel felszerelt, 80–119 mm szembőségű merevítőrudas vonóhálót (TBB) használó hajók által az ICES 4 alterület uniós vizein folytatott, közönséges nyelvhalra irányuló halászatban:
                        a közönséges nyelvhal minimális állományvédelmi referenciaméret alatti egyedeiből e faj teljes éves fogásának legfeljebb 5 %-a;
                     
                  
                        3.
                     
                     
                        a legalább 70 mm szembőségű, legfeljebb 35 mm rácsrúdtávolságú fajszelektáló ráccsal ellátott fenékvonóhálót (OTB, OTT, TBN) használó hajók által az ICES 3a körzet uniós vizein folytatott, norvég homárra irányuló halászatban:
                        a közönséges nyelvhal, a foltos tőkehal, a vékonybajszú tőkehal, a közönséges tőkehal, a fekete tőkehal és a szürke tőkehal minimális állományvédelmi referenciaméret alatti egyedeinek azon együttes mennyisége, amely nem haladja meg a norvég homár, a közönséges nyelvhal, a foltos tőkehal, a vékonybajszú tőkehal, a norvég garnéla, a közönséges tőkehal, a fekete tőkehal és a szürke tőkehal teljes éves fogásának legfeljebb 4 %-át;
                     
                  
                        4.
                     
                     
                        a legalább 35 mm szembőségű, legfeljebb 19 mm rácsrúdtávolságú fajszelektáló ráccsal és menekülőnyílással ellátott fenékvonóhálót (OTB, OTT) használó hajók által az ICES 3a körzet uniós vizein folytatott, norvég garnélára irányuló halászatban:
                        a közönséges nyelvhal, a foltos tőkehal, a vékonybajszú tőkehal, a közönséges tőkehal, a sima lepényhal, a fekete tőkehal, a hering, a norvég tőkehal, az aranylazac és a kék puhatőkehal minimális állományvédelmi referenciaméret (ha van) alatti egyedeinek azon együttes mennyisége, amely nem haladja meg a norvég homár, a közönséges nyelvhal, a foltos tőkehal, a vékonybajszú tőkehal, a közönséges tőkehal, a fekete tőkehal, a sima lepényhal, a norvég garnéla, a szürke tőkehal, a norvég tőkehal, az aranylazac, a hering és a kék puhatőkehal teljes éves fogásának 5 %-át;
                     
                  
                        5.
                     
                     
                        a 140 mm vagy annál nagyobb szembőségű (négyzetes), 270 mm szembőségű (rombusz alakú) vagy 300 mm szembőségű (négyzetes) hálószemekből álló felső hálópanellel ellátott Seltra-hálópanellel felszerelt, 90–119 mm szembőségű fenékvonóhálót (OTB, OTT, TBN, PTB) vagy legalább 120 mm szembőségű fenékvonóhálót (OTB, OTT, TBN, PTB) használó hajók által az ICES 3a körzet uniós vizein folytatott halászatban:
                        a vékonybajszú tőkehal minimális állományvédelmi referenciaméret alatti egyedeiből a norvég homár, a közönséges tőkehal, a foltos tőkehal, a vékonybajszú tőkehal, a fekete tőkehal, a közönséges nyelvhal, a sima lepényhal és a szürke tőkehal teljes éves fogásának legfeljebb 2 %-a;
                     
                  
                        6.
                     
                     
                        a SepNeppel felszerelt, 80–99 mm szembőségű fenékvonóhálót használó hajók által az ICES 4 alterület uniós vizein folytatott, norvég homárra irányuló halászatban:
                        a sima lepényhal minimális állományvédelmi referenciaméret alatti egyedeinek azon mennyisége, amely nem haladja meg a fekete tőkehal, a sima lepényhal, a foltos tőkehal, a vékonybajszú tőkehal, a közönséges tőkehal, a norvég garnéla, a közönséges nyelvhal és a norvég homár teljes éves fogásának 3 %-át;
                     
                  
                        7.
                     
                     
                        a merevítőrudas vonóhálót használó hajók által az ICES 4b és 4c körzet uniós vizein folytatott, homoki garnélára irányuló halászatban:
                        a fogási korlátok hatálya alá tartozó fajok összesített fogásainak azon mennyisége, amely 2021-ben és 2022-ben nem haladja meg e fogások teljes éves mennyiségének 6 %-át, 2023-ban pedig az 5 %-át;
                     
                  
                        8.
                     
                     
                        a legalább 120 mm szembőségű fenékvonóhálót (OTB, OTT, PTB) használó hajók által az ICES 4 alterület uniós vizein folytatott, északi menyhalra irányuló tengerfenéki halászatban:
                        az északi menyhal minimális állományvédelmi referenciaméret alatti egyedeiből az e halászatban e fajból ejtett teljes éves fogás legfeljebb 3 %-a;
                     
                  
                        9.
                     
                     
                        a 70–99 mm szembőségű (TR2) fenékvonóhálót vagy kerítőhálót (OTB, OTT, SDN, SSC) használó hajók által az ICES 4c körzet uniós vizein folytatott vegyes tengerfenéki halászatban:
                        a vékonybajszú tőkehal és a közönséges tőkehal minimális állományvédelmi referenciaméret alatti egyedeinek azon együttes mennyisége, amely nem haladja meg a vékonybajszú tőkehal és a közönséges tőkehal teljes éves fogásának 5 %-át; közönséges tőkehalból az említett teljes éves fogás legfeljebb 2 %-ának megfelelő mennyiség dobható vissza;
                        az e pontban meghatározott de minimis kivétel ideiglenesen, 2021. december 31-ig alkalmazandó. A közvetlen állománygazdálkodási érdekkel bíró tagállamok a lehető leghamarabb, de legkésőbb 2021. május 1-jéig további tudományos információkat nyújtanak be a szóban forgó kivétel alkalmazásának alátámasztására. A HTMGB 2021. július 31-ig értékeli a benyújtott tudományos információkat;
                     
                  
                        10.
                     
                     
                        a 70–99 mm szembőségű (TR2) fenékvonóhálót vagy kerítőhálót (OTB, OTT, SDN, SSC) használó hajók által az ICES 4a és 4b körzet uniós vizein folytatott vegyes tengerfenéki halászatban:
                        a vékonybajszú tőkehal minimális állományvédelmi referenciaméret alatti egyedeinek azon mennyisége, amely nem haladja meg a vékonybajszú tőkehal teljes éves fogásának 4 %-át;
                        az e pontban meghatározott de minimis kivétel ideiglenesen, 2022. december 31-ig alkalmazandó. A közvetlen állománygazdálkodási érdekkel bíró tagállamok a lehető leghamarabb, de legkésőbb 2022. május 1-jéig további tudományos információkat nyújtanak be a szóban forgó kivétel alkalmazásának alátámasztására. A HTMGB 2022. július 31-ig értékeli a benyújtott tudományos információkat;
                     
                  
                        11.
                     
                     
                        a 80–119 mm szembőségű merevítőrudas vonóhálót használó hajókkal az ICES 4 alterület uniós vizein folytatott vegyes tengerfenéki halászatban:
                        a vékonybajszú tőkehal minimális állományvédelmi referenciaméret alatti egyedeinek azon mennyisége, amely nem haladja meg a sima lepényhal és a közönséges nyelvhal teljes éves fogásának 2 %-át;
                        az e pontban meghatározott de minimis kivétel ideiglenesen, 2021. december 31-ig alkalmazandó. A közvetlen állománygazdálkodási érdekkel bíró tagállamok a lehető leghamarabb, de legkésőbb 2021. május 1-jéig további tudományos információkat nyújtanak be a szóban forgó kivétel alkalmazásának alátámasztására. A HTMGB 2021. július 31-ig értékeli a benyújtott tudományos információkat;
                     
                  
                        12.
                     
                     
                        az ICES 4b és 4c körzetben, az ész. sz. 54°-tól délre 25 méter teljes hosszúságú, vízközi vonóhálóval makrélára, fattyúmakrélákra és heringre halászó nyílt tengeri vonóhálós hajóval folytatott nyílt vízi halászatban;
                        a makréla, a fattyúmakrélák, a hering és a vékonybajszú tőkehal fogásainak együttes mennyisége nem haladhatja meg a teljes éves makréla-, fattyúmakréla-, hering- és vékonybajszútőkehal-fogások 1 %-át;
                        az e pontban meghatározott de minimis kivétel ideiglenesen, 2022. december 31-ig alkalmazandó. A közvetlen állománygazdálkodási érdekkel bíró tagállamok a lehető leghamarabb, de legkésőbb 2022. május 1-jéig további tudományos információkat nyújtanak be a szóban forgó kivétel alkalmazásának alátámasztására. A HTMGB 2022. július 31-ig értékeli a benyújtott tudományos információkat;
                     
                  
                        13.
                     
                     
                        az ICES 3a körzetben és az ICES 4 alterületen 80 mm-nél nagyobb szembőségű vonóhálókkal (OTB, OTM, OTT, PTB, PTM, SDN, SPR, SSC, TB, TBN) folytatott vegyes tengerfenéki halászatban, valamint a legfeljebb 19 mm-es rácsrúdtávolságú vagy azzal egyenértékű szelektáló eszközzel és az ICES 3a körzetben 35 mm-nél nagyobb, az ICES 4 alterületen pedig 32 mm szembőségű halvisszatartó eszközzel ellátott halászeszközökkel folytatott, norvég garnélára irányuló halászatban:
                        a spratt, a homoki angolna, a norvég tőkehal és a kék puhatőkehal azon együttes mennyisége, amely nem haladja meg a vegyes tengerfenéki halászatban és a norvég garnéla halászata során ejtett teljes éves fogás 1 %-át;
                        az e pontban meghatározott de minimis kivétel ideiglenesen, 2022. december 31-ig alkalmazandó. A közvetlen állománygazdálkodási érdekkel bíró tagállamok a lehető leghamarabb, de legkésőbb 2022. május 1-jéig további tudományos információkat nyújtanak be a szóban forgó kivétel alkalmazásának alátámasztására. A HTMGB 2022. július 31-ig értékeli a benyújtott tudományos információkat;
                     
                  
                        14.
                     
                     
                        az ICES 4 alterületen horogsort használó hajók számára a szürke tőkehal tengerfenéki halászatában:
                        az északi menyhal (Molva molva) minimális állományvédelmi referenciaméret alatti egyedeiből az e halászatban e fajból ejtett teljes éves fogás legfeljebb 3 %-a;
                        az e pontban meghatározott de minimis kivétel ideiglenesen, 2022. december 31-ig alkalmazandó. A közvetlen állománygazdálkodási érdekkel bíró tagállamok a lehető leghamarabb, de legkésőbb 2022. május 1-jéig további tudományos információkat nyújtanak be a szóban forgó kivétel alkalmazásának alátámasztására. A HTMGB 2022. július 31-ig értékeli a benyújtott tudományos információkat;
                     
                  
                        15.
                     
                     
                        a 80–99 mm szembőségű (TR2) fenékvonóhálót (OTB, OTT, PTB) használó hajók által az ICES 4b és 4c körzetben folytatott vegyes tengerfenéki halászatban:
                        a fattyúmakrélák (Trachurus spp.) azon mennyisége, amely nem haladhatja meg a fattyúmakrélák teljes éves fogásának 6 %-át;
                        az e pontban meghatározott de minimis kivétel ideiglenesen, 2022. december 31-ig alkalmazandó. A közvetlen állománygazdálkodási érdekkel bíró tagállamok a lehető leghamarabb, de legkésőbb 2022. május 1-jéig további tudományos információkat nyújtanak be a szóban forgó kivétel alkalmazásának alátámasztására. A HTMGB 2022. július 31-ig értékeli a benyújtott tudományos információkat;
                     
                  
                        16.
                     
                     
                        a 80–99 mm szembőségű (TR2) fenékvonóhálót (OTB, OTT, PTB) használó hajók által az ICES 4b és 4c körzetben folytatott vegyes tengerfenéki halászatban:
                        a makréla (Scomber scombrus) azon mennyisége, amely nem haladja meg a makréla teljes éves fogásának 6 % át;
                        az e pontban meghatározott de minimis kivétel ideiglenesen, 2022. december 31-ig alkalmazandó. A közvetlen állománygazdálkodási érdekkel bíró tagállamok a lehető leghamarabb, de legkésőbb 2022. május 1-jéig további tudományos információkat nyújtanak be a szóban forgó kivétel alkalmazásának alátámasztására. A HTMGB 2022. július 31-ig értékeli a benyújtott tudományos információkat;
                     
                  
                        17.
                     
                     
                        a kék puhatőkehal ICES 4 alterületen folytatott ipari célú, nyílt vízi halászatában, valamint a faj egyedeinek fedélzeti feldolgozásával a szurimi alapjának előállítása céljából:
                        a kék puhatőkehal (Micromesistius poutassou) azon mennyisége, amely nem haladja meg a kék puhatőkehal teljes éves fogásának 5 %-át;
                        az e pontban meghatározott de minimis kivétel ideiglenesen, 2022. december 31-ig alkalmazandó. A közvetlen állománygazdálkodási érdekkel bíró tagállamok a lehető leghamarabb, de legkésőbb 2022. május 1-jéig további tudományos információkat nyújtanak be a szóban forgó kivétel alkalmazásának alátámasztására. A HTMGB 2022. július 31-ig értékeli a benyújtott tudományos információkat.
                     
                  
         
            12. cikk
            Hatályon kívül helyezés és átmeneti rendelkezések
            Az (EU) 2019/2238 felhatalmazáson alapuló rendelet 2021. január 1-jével hatályát veszti.
            Az (EU) 2019/2238 felhatalmazáson alapuló rendelet 11. és 12. cikke azonban továbbra is alkalmazandó 2021. december 31-ig vagy az (EU) 2019/1241 rendelet 15. cikkének (2) bekezdése szerint elfogadott felhatalmazáson alapuló jogi aktus hatálybalépéséig attól függően, hogy melyik következik be előbb.
         
         
            13. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő napon lép hatályba.
            Az 1–11. cikket 2021. január 1-jétől 2023. december 31-ig kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. augusztus 21-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 179., 2018.7.16., 1. o.
         
         
            (2)  Az Európai Parlament és a Tanács 1380/2013/EU rendelete (2013. december 11.) a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).
         
            (3)  Az Egyesült Királyság 2020. február 1-jétől már nem tagállam.
         
            (4)  A Bizottság (EU) 2019/2238 felhatalmazáson alapuló rendelete (2019. október 1.) az Északi-tengeren a bizonyos fajok tengerfenéki halászatában alkalmazandó kirakodási kötelezettség 2020–2021-es időszakban történő végrehajtása részletes szabályainak meghatározásáról. (HL L 336., 2019.12.30., 34. o.).
         
            (5)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (6)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (7)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (8)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (9)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (10)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (11)  https://stecf.jrc.ec.europa.eu/documents/43805/1780485/STECF+PLEN+17-02.pdf
         
            (12)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (13)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (14)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (15)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (16)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (17)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (18)  A Bizottság 1395/2014/EU felhatalmazáson alapuló rendelete (2014. október 20.) egyes kisméretű nyílt tengeri fajoknak és ipari célból halászott halfajoknak az Északi-tengeren történő halászatára vonatkozó visszadobási terv elkészítéséről. (HL L 370., 2014.12.30., 35. o.).
         
            (19)  https://stecf.jrc.ec.europa.eu/documents/43805/812327/STECF+PLEN+14-02.pdf
         
            (20)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (21)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (22)  https://stecf.jrc.ec.europa.eu/documents/43805/1710831/STECF+17-08+-+Evaluation+of+LO+joint+recommendations.pdf
         
            (23)  https://stecf.jrc.ec.europa.eu/documents/43805/1710831/STECF+17-08+-+Evaluation+of+LO+joint+recommendations.pdf/d7110d8a-c4da-498c-8b30-98d0b5c2fc22
         
            (24)  http://ices.dk/sites/pub/Publication%20Reports/Advice/2020/2020/cod.27.47d20.pdf
         
            (25)  http://ices.dk/sites/pub/Publication%20Reports/Advice/2020/2020/cod.27.47d20.pdf
         
            (26)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (27)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (28)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (29)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (30)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (31)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (32)  Az Európai Parlament és a Tanács (EU) 2019/1241 rendelete (2019. június 20.) a halászati erőforrások és a tengeri ökoszisztémák technikai intézkedések révén történő védelméről, az 1967/2006/EK és az 1224/2009/EK tanácsi rendelet, továbbá az 1380/2013/EU, az (EU) 2016/1139, az (EU) 2018/973, az (EU) 2019/472 és az (EU) 2019/1022 európai parlamenti és tanácsi rendelet módosításáról, valamint a 894/97/EK, a 850/98/EK, a 2549/2000/EK, a 254/2002/EK, a 812/2004/EK és a 2187/2005/EK tanácsi rendelet hatályon kívül helyezéséről. (HL L 198., 2019.7.25., 105. o.).
         
            (33)  Az e rendeletben alkalmazott halászeszközkódokat a közös halászati politika szabályainak betartását biztosító közösségi ellenőrző rendszer létrehozásáról szóló 1224/2009/EK tanácsi rendelet végrehajtására vonatkozó részletes szabályok megállapításáról szóló 404/2011/EU bizottsági végrehajtási rendelet XI. melléklete határozza meg. Azon hajók esetében, amelyek teljes hosszúsága 10 méternél rövidebb, az e rendeletben használt halászeszközkódokat a FAO halászeszköz-osztályozása határozza meg.